**7. แนวทางการประเมินผลการสอน และแบบประเมินผลการสอน**

ตามที่มหาวิทยาลัยได้จัดทำ KMUTT Professional Standards Framework for Teaching and Supporting Learning (KMUTT-PSF) เพื่อเป็นกรอบในการพัฒนาอาจารย์ ซึ่งกำหนดให้มีมาตรฐานอาจารย์มืออาชีพ 3 ด้าน คือ องค์ความรู้ (knowledge) สมรรถนะ (competencies) และค่านิยม (values) และมีมาตรฐานอาจารย์ 4 ระดับ คือ Beginner, Competent, Proficient และ Mastery

เพื่อให้สอดคล้องกับหลักเกณฑ์แนวทางการประเมินผลการสอน ซึ่งเป็นข้อกำหนดในการขอกำหนดตำแหน่งทางวิชาการ และสอดคล้องกับแนวทางการส่งเสริมคุณภาพการจัดการเรียนการสอน คณาจารย์ต้องพัฒนาตนเองให้มีสมรรถนะและประสิทธิภาพในการจัดการเรียนการสอน โดยเฉพาะในองค์ประกอบด้านสมรรถนะ (competencies) 4 มิติ

**การเสนอขอประเมินผลการสอน** : อาจารย์ หรือ ผู้ขอกำหนดตำแหน่งทางวิชาการสามารถแจ้งความประสงค์ขอประเมินผลการสอน ต่อหน่วยงานต้นสังกัดเมื่อมีความพร้อม และถ้าผ่านการประเมินผลการสอนระดับ Beginner (สำหรับผู้ขอกำหนดตำแหน่งผู้ช่วยศาสตราจารย์) สามารถนำผลการประเมินมาขอกำหนดตำแหน่งทางวิชาการ ได้ภายในระยะเวลาไม่เกิน 2 ปี นับแต่วันที่ผ่านการประเมิน ในกรณีที่ผ่านการประเมินผลการสอนในระดับ Competent สามารถเก็บผลการประเมินไว้ใช้ในการประเมินผลการสอนได้ ภายในระยะเวลาไม่เกิน 4 ปี ตั้งแต่วันที่ผ่านการประเมิน

**องค์ประกอบคณะกรรมการประเมินผลการสอน** : ประกอบด้วย

1. คณบดี/ผอ.สำนัก/ผอ.สถาบัน/รองคณบดีฝ่ายวิชาการ
2. หัวหน้าภาควิชาหรือเทียบเท่า/ประธานสายวิชา/ประธานสาขา
3. ผู้แทนคณะทำงานพัฒนาบุคลากรสายวิชาการ (FD) หรือที่เสนอโดยความเห็นชอบของคณะทำงานพัฒนาบุคลากรสายวิชาการ (FD)
4. ผู้ทรงคุณวุฒิที่เสนอแต่งตั้งโดยคณะทำงานพัฒนาบุคลากรสายวิชาการ (FD)

หมายเหตุ

1. การแต่งตั้งคณะกรรมการประเมินผลการสอนลำดับที่ 1 สำหรับกรณีที่ผู้ขอรับการประเมินผล การสอน เป็นคณบดี/ผอ.สำนัก/ผอ.สถาบัน/รองคณบดีฝ่ายวิชาการ ที่โครงสร้างของหน่วยงานไม่มีผู้บริหารที่เป็นบุคลากรสายวิชาการที่สามารถปฏิบัติหน้าที่แทนคณบดี/ผอ.สำนัก/ผอ.สถาบัน/ รองคณบดีฝ่ายวิชาการ ทำให้คณะกรรมการตามองค์ประกอบไม่ครบ ให้เสนอรองอธิการบดีอาวุโสฝ่ายวิชาการ เป็นประธานกรรมการเพื่อพิจารณาประเมินผลการสอนของผู้ขอกำหนดตำแหน่งทางวิชาการต่อไป
2. การแต่งตั้งคณะกรรมการประเมินผลการสอนลำดับที่ 2 หน่วยงานอาจสามารถเสนอให้บุคคลอื่นนอกเหนือจากองค์ประกอบคณะกรรมการประเมินผลการสอน มาร่วมให้ความคิดเห็นได้ ทั้งนี้ หากคณบดีได้เสนอรองคณบดีฝ่ายวิชาการเป็นคณะกรรมการประเมินผลการสอนลำดับที่ 1 ไปแล้ว คณบดีสามารถมอบหมายรองคณบดีท่านอื่น ๆ ปฏิบัติหน้าที่ได้
3. การแต่งตั้งคณะกรรมการประเมินผลการสอนลำดับที่ 2 กรณีที่หน่วยงานนั้น ๆ ไม่มีหัวหน้าภาควิชา คณบดีสามารถมอบหมายรองคณบดีทำหน้าที่แทนได้

**เอกสารที่ใช้ในการประเมินผลการสอน :**

1. เอกสารประกอบการสอน (สำหรับการขอกำหนดตำแหน่งผู้ช่วยศาสตราจารย์) หรือเอกสารคำสอน (สำหรับการขอกำหนดตำแหน่งรองศาสตราจารย์และศาสตราจารย์)
2. แบบประเมินของนักศึกษา
3. แบบประเมินผลการสอนของคณะกรรมการประเมินผลการสอน (peer/mentor review documents) ซึ่งคณะกรรมการ ฯ อาจขอเข้าไปสังเกตการสอนได้
4. เอกสารอื่น ๆ ที่เกี่ยวข้อง (ถ้ามี) เช่น multimedia ชนิดต่าง ๆ

**การเทียบระดับสมรรถนะเพื่อการขอกำหนดตำแหน่งวิชาการ :**

**อาจารย์**

1. คณาจารย์หรือผู้ขอกำหนดตำแหน่งทางวิชาการระดับผู้ช่วยศาสตราจารย์ จะต้องผ่านการประเมินผลการสอนในระดับ beginner ซึ่งต้องมีสมรรถนะระดับ A1 (course design and planning) คือมีความสามารถในการออกแบบและเชื่อมต่อองค์ความรู้ได้ที่ระดับ A1-1 (design course structure) โดยสามารถออกแบบแผนการเรียนการสอน (syllabus) เข้าใจในวิชาที่สอนอย่างดีทั้งภาคทฤษฎีและปฏิบัติ มีศิลปะหรือจิตวิทยาในการสอนที่ทำให้เกิดผลดีต่อการเรียนการสอน (pedagogy) มีแผนการเรียนการสอนเป็นลำดับขั้นทำให้ประสบความสำเร็จตาม learning outcome ที่ต้องการ
2. คณาจารย์หรือผู้ขอกำหนดตำแหน่งทางวิชาการระดับรองศาสตราจารย์และศาสตราจารย์ จะต้องผ่านการประเมินผลการสอนในระดับ Competent ซึ่งต้องมีสมรรถนะระดับ A1 (course design and planning) คือความสามารถในการออกแบบและเชื่อมต่อองค์ความรู้ได้สูงขึ้นที่ระดับ A1-2 (breakdown learning outcomes to small/achievable steps and design coherent session plans) โดยสามารถวิเคราะห์หรือย่อยแผนการเรียนการสอน (syllabus) เพื่อให้บรรลุวัตถุประสงค์ตาม learning outcome ได้เป็นอย่างดีและสามารถออกแบบแผนการเรียนการสอนที่เป็นลำดับขั้นที่เข้าใจได้ง่ายแก่ผู้เรียนต่าง ๆ ได้อย่างเหมาะสม นอกเหนือจากความรู้ความเข้าใจในวิชาที่สอนอย่างดีทั้งภาคทฤษฎีและปฏิบัติ มีศิลปะหรือจิตวิทยาในการสอนที่ทำให้เกิดผลดีต่อการเรียนการสอน (pedagogy)

**แบบประเมินผลการสอนนี้**จัดทำขึ้นเพื่อเป็นแนวทางในการส่งเสริมให้อาจารย์มีสมรรถนะและประสิทธิภาพในการจัดการเรียนการสอน ทำหน้าที่อาจารย์มืออาชีพที่เข้าใจในบทบาท หน้าที่ ความรับผิดชอบและเทคนิคการจัดการเรียนการสอน โดยเป็นส่วนหนึ่งของแนวทางการส่งเสริมคุณภาพการจัดการเรียนการสอนของอาจารย์ในสถาบันอุดมศึกษา ซึ่งกำหนดให้มี 3 องค์ประกอบ คือ 1. ด้านองค์ความรู้ (knowledge) 2. ด้านสมรรถนะ (competencies) และ 3. ด้านค่านิยม (values) โดยเฉพาะด้านสมรรถนะ ซึ่งมี 4 มิติตาม KMUTT-PSF ได้แก่

* 1. ออกแบบและวางแผนการจัดกิจกรรมการเรียนรู้ของผู้เรียนอย่างมีประสิทธิภาพ
	2. ดำเนินกิจกรรมการเรียนรู้ได้อย่างมีประสิทธิภาพ
	3. เสริมสร้างบรรยากาศการเรียนรู้และสนับสนุนการเรียนรู้ของผู้เรียน
	4. วัดและประเมินผลการเรียนรู้ของผู้เรียน พร้อมทั้งสามารถให้ข้อมูลป้อนกลับอย่างสร้างสรรค์

**แบบประเมินผลการสอน**

|  |  |  |  |
| --- | --- | --- | --- |
| **หัวข้อประเมิน** | **สอดคล้องกับสมรรถนะหัวข้อ** | **ผลการประเมิน** | **ระดับ****ที่ต้องมี** |
| **ผ่าน** | **ไม่ผ่าน** |
| 1. มีการวางแผนการสอนอย่างเป็นระบบ โดยกำหนดจุดมุ่งหมายการสอนชัดเจนและคัดเลือกการเรียนการสอนให้เหมาะสม เพื่อให้ผลการสอนเป็นไปตามจุดมุ่งหมายที่วางไว้ โดยอาจพิจารณาจากแผนการสอน และ มคอ.3 หรือ มคอ.4 | 2.1 |  |  | ผศ. รศ. ศ.  |
| 2. มีความสามารถในการใช้เทคนิควิธีสอนต่าง ๆ เพื่อให้ผู้เรียนเกิดความสนใจและติดตามการสอนตลอดเวลาโดยอาจพิจารณาจากแผนการสอน และ มคอ.3 หรือ มคอ.4 | 2.2 |  |  | ผศ. รศ. ศ. |
| 3. มีความสามารถที่จะสอนให้ผู้เรียนสามารถเสาะแสวงหาและพัฒนาองค์ความรู้ได้ด้วยตนเองด้วยความมีวิจารณญาณ รู้ว่าแหล่งความรู้ใดที่ควรเชื่อถือ สามารถเป็นผู้เรียนรู้อย่างต่อเนื่องตลอดชีวิต โดยอาจพิจารณาจากภาระงานที่มอบหมายให้แก่นักศึกษา | 2.2 และ 2.3 |  |  | รศ. ศ. |
| 4. มีความสามารถสอนให้ผู้เรียนรู้จักคิดวิเคราะห์และสังเคราะห์ความรู้ อย่างมีเหตุผลในวิชาที่สอน โดยคณะกรรมการต้องไปสังเกตการสอน | 2.2 |  |  | ผศ. รศ. ศ. |
| 5. มีความสามารถให้ผู้เรียนมองเห็นความสัมพันธ์ของวิชาที่เรียนกับวิชาอื่นที่เกี่ยวข้อง โดยอาจพิจารณาจากแบบประเมินการสอนของนักศึกษา | 2.2 |  |  | รศ. ศ. |
| 6. มีความสามารถจัดให้ผู้เรียนแสดงความคิดเห็นและแลกเปลี่ยน ประสบการณ์ตามความเหมาะสม โดยคณะกรรมการต้องไปสังเกตการสอน | 2.2 และ 2.3 |  |  | ผศ. รศ. ศ. |
| 7. มีความสามารถในการใช้สื่อการสอนและอุปกรณ์ช่วยสอนที่ทันสมัยเหมาะสมเป็นอย่างดี โดยคณะกรรมการต้องไปสังเกตการสอน  | 2.2. และ 2.3 |  |  | ผศ. รศ. ศ.  |
| 8. มีความสามารถทำให้ผู้เรียนมีปฏิสัมพันธ์ในการทำกิจกรรมร่วมกันในห้องเรียน | 2.2 |  |  | รศ. ศ.  |
| 9. มีความสามารถในการประเมินความรู้ความเข้าใจของผู้เรียนในวิชาที่สอน โดยพิจารณาจากข้อสอบและผลการเรียนของนักศึกษาในวิชาที่สอน และ มคอ.5 หรือ มคอ.6 | 2.4 |  |  | ผศ. รศ. ศ. |

**แบบสรุปการประเมินผลการสอน**

**ชื่อ**............................................................................**นามสกุล**...................................................................................

**สังกัด**..........................................................................................................................................................................

**ขอกำหนดตำแหน่ง** 🞏 ผู้ช่วยศาสตราจารย์ 🞏 รองศาสตราจารย์ 🞏 ศาสตราจารย์

1. ผลการประเมินจากแบบประเมินการสอนโดยนักศึกษา (ต้องได้คะแนนไม่ต่ำกว่า 3.51)

🞏 ผ่าน 🞏 ไม่ผ่าน

1. ผลการประเมินจากคณะกรรมการประเมินผลการสอน

🞏 ผ่าน 🞏 ไม่ผ่าน

1. ผลการประเมินเอกสารประกอบการสอน/เอกสารคำสอน

🞏 ผ่าน 🞏 ไม่ผ่าน

1. ผลแบบประเมินผลการสอนโดยความเห็นจากคณะกรรมการเพิ่มเติม (ถ้ามี)

🞏 ผ่าน 🞏 ไม่ผ่าน

คณะกรรมการประเมินมีความเห็นว่า

🞏 ผ่าน การประเมินผลการสอนที่ระดับ......................................................................

🞏 ไม่ผ่าน

**ความเห็นเพิ่มเติม**……………………………………………………………………………………………………….……………….

………………………………………………………………………………………………….…………………………………………………

**หมายเหตุ** 1) ผลการสอนสำหรับ ผศ. ต้องผ่านไม่ต่ำกว่าระดับ ชำนาญ (Beginner)

 2) ผลการสอนสำหรับ รศ. ต้องผ่านไม่ต่ำกว่าระดับ ชำนาญพิเศษ (Competent)

 3) ผลการสอนสำหรับ ศ. ต้องผ่านไม่ต่ำกว่าระดับ เชี่ยวชาญ (Competent)

4) เอกสารประกอบการสอนสำหรับ ผศ. และ เอกสารคำสอนสำหรับ รศ. ปกติต้องผ่านที่ระดับดี หรือระดับดีมากโดยวิธีพิเศษ

 5) เอกสารคำสอน สำหรับ ศ. ปกติต้องผ่านที่ระดับดีมาก หรือระดับดีเด่นโดยวิธีพิเศษ

|  |  |  |
| --- | --- | --- |
| ลงชื่อ | .................................................................. | ประธานกรรมการ |
|  | (................................................................) |  |
|  | .................................................................. | กรรมการ |
|  | (................................................................) |  |
|  | .................................................................. | กรรมการ |
|  | (................................................................) |  |
|  | .................................................................. | กรรมการ |
|  | (................................................................) |  |
| วันที่..................เดือน........................................พ.ศ.................. |